<!DOCTYPE html>
<html lang="zh-CN">
<head>
	<meta charset="UTF-8">
	<title>脾部(足太阴属脏)</title>
	<style>
        /* 这里可以添加一些CSS样式来美化文本，比如字体、颜色、间距等 */
        body {
            font-family: Arial, sans-serif;
            color: #333;
            line-height: 1.6;
        }
        h1 {
            text-align: center;
            color: #666;
        }
        p {
    		text-indent: 2em; /* 这里的值表示每行前面的空格大小 */
		}
		 .highlight {
            /*background-color: yellow;*/ /* 设置背景颜色 */
            color: red; /* 设置文字颜色 */
            font-weight: bold; /* 设置文字加粗 */
        }
    </style>
</head>
<body>
<h1>脾部</h1>
<div>
	<p>脾属土，中央黄色，后天之木也，下受命门之火，以蒸化谷食；上输谷食之液，以灌溉脏腑。故人生存活之原，独脾土之功为最大。然其性喜燥而恶湿，一受湿渍，则土力衰。而肝木即乘以侮之，位中焦，眼胞鼻准及四肢，皆其分野，与胃相表里，故其药略同。脾无表证，皆属于里。</p>
	<p>脾虚者，右关脉必细软，其症为呕吐、为泄泻、为久痢、为腹痛、为肢软、为面黄、为发肿、为肌瘦、为臌胀、为恶寒、为自汗、为喘、为积滞不消、为饮食化痰、为脱肛、为肠血。</p>
	<p>呕吐者，中空也，<i class="highlight">六君子汤</i>加煨姜主之。泄泻者， 土不胜湿也，<i class="highlight">五味异功散</i>加木香主之。久痢者，气虚下陷也，<i class="highlight">补中益气汤</i>主之。腹痛者，肝本乘脾也，芍药甘草汤加木香主之。肢软者，脾属四肢也，<i class="highlight">五味异功散</i>主之。面黄者，本色虚现也，六君子汤主之。发肿者，皮不亮，手按成窟，<i class="highlight">补中益气汤</i>去升麻、柴胡主之。肌瘦者，脾主肌肉也，<i class="highlight">十全大补汤</i>主之。鼓胀者，中空无物，气虚也，六君子汤主之。恶寒者，阳虚不达于表也，<i class="highlight">附子理中汤</i>主之。自汗者，脾主肌肉，表虚不摄也，<i class="highlight">五味异功散</i>加黄芪、五味主之。喘者，土不生金也，五味异功散加北五味、牛膝主之。积滞不消者，化谷无力也，<i class="highlight">六君子汤</i>加谷芽、砂仁、肉桂主之。饮食化痰者，土不胜湿也，六君子汤主之。脱肛者，气虚下陷也，补中益气汤主之。肠血者，脾不统血也，归芍六君子汤主之。</p>
	<p>脾实者，右关必洪实，其症为气积、为血积、为食积、 为痞积、为虫积、为痰饮、为蛊胀、为腹痛、为不能食。</p>
	<p>气积者，气郁发闷也，<i class="highlight">沉香降气丸</i>主之。血积者， 蓄血作痛如刺，有定处也，<i class="highlight">泽兰汤</i>主之。食积者，坚胀满也，大和中饮主之。痞积者，血滞成痞，癥瘕痃癖可按也，<i class="highlight">太无神功散、和中丸</i>主之。虫积者，湿热所化也，唇内有白点，化虫丸主之。痰饮者，或停心下，伏两胁有声，咳则痛，<i class="highlight">小半夏加茯苓汤</i>主之。蛊胀者，中实有物，非蛊即血也，和中丸主之。腹痛者，中有滞也，<i class="highlight">香砂二陈汤</i>加山楂、麦芽、厚朴主之。不能食者， 食未消也，<i class="highlight">保和丸</i>主之。</p>
	<p>脾寒之证，右关必沉迟，唇舌必白，其症为呕吐、 为泄泻、为白痢、为腹痛、为身痛、为黄疸、为湿肿、 为肢冷、为厥脱。</p>
	<p>呕吐者，食不消而反胃也，<i class="highlight">平胃散</i>主之。泄泻者，土失职也，六君子汤加炮姜主之。白痢者，积寒伤气也，<i class="highlight">六君子汤</i>加木香主之。腹痛者，绵绵不减，<i class="highlight">杏砂理中汤</i>主之。如挟食拒按，木香丸。身痛者，拘急为风， 重坠为湿，风用<i class="highlight">香苏散</i>，湿用<i class="highlight">苍白二陈汤</i>。黄疸者，土为湿制，有阴寒之象，熏黄色黯，茵陈五苓散。湿肿者，不烦渴，喜热，<i class="highlight">五苓散</i>主之。肢冷者，阳气不营于四肢也，附子理中汤主之。厥脱者，气衰火息也，附子理中汤加大剂人参主之。</p>
	<p>脾热之证，右关必数，舌苔薄而黄，唇赤。其症为热吐、为流涎、为洞泄、为泻渤、为赤痢、为腹痛、为目胞肿痛、为酒疸、为眩晕、为阳黄疸。</p>
	<p>热吐者，食不得入也，<i class="highlight">橘皮竹茹汤</i>加姜汁炒黄连主之。流涎者，睡中出沐， 脾热蒸湿也，<i class="highlight">黄芩芍药汤</i>主之。洞泄者，暑湿胜土，一泄如注也，<i class="highlight">四苓散加益元散</i>主之。泻渤者，暑湿内搏，利如蟹渤，将变痢也，<i class="highlight">黄芩芍药汤</i>主之。赤痢者，暑热伤血也，<i class="highlight">治痢奇方</i>主之，或葛根治痢散，噤则开噤散。腹痛者，乍作乍止，<i class="highlight">芍药甘草汤</i>加黄连清之。目胞肿痛者，火上升也，<i class="highlight">柴芩煎</i>主之。酒疸者，酒湿积而为疸也，<i class="highlight">加味积术汤</i>加茵陈、葛根主之。眩晕者，酒湿生热上蒸也，<i class="highlight">葛花清脾汤</i>主之。 阳黄疸者，黄如橘皮有光，目溺皆黄，栀子柏皮汤主之。如便闭，<i class="highlight">茵陈大黄汤</i>。</p>
	<p> &nbsp &nbsp &nbsp &nbsp &nbsp &nbsp----<i>出自《笔花医镜》</i><br> </p>
</div>
</body>
</html>